ཚའོ་ཧུང་ གིས་ ཟླ་ 1 པ་ ནས་ ཟླ་ 10 བ་ འི་ ནོར་སྲིད་ སྔོན་རྩིས་ ལག་བསྟར་ བྱས་པ་ འི་ གནས་ཚུལ་ ལ་ རྟོག་ཞིབ་ བྱས་པ །
མཚོ་སྔོན་ ཞིང་ཆེན་ དམངས་འཐུས་ ཚོགས་ཆེན་ སྐབས་ བཅུ་གཉིས་པ་ འི་ རྒྱུན་ལས་ ཨུ་ཡོན་ ལྷན་ཁང་ གྲོས་ཚོགས་ ཐེངས་ བདུན་པ་ འི་ སྟེང་ མཚོ་སྔོན་ ཞིང་ཆེན་ གྱི་ 2013 ལོ་ འི་ ཟླ་ 1 པ་ ནས་ ཟླ་ 10 བ་ འི་ བར་ གྱི་ ནོར་སྲིད་ སྔོན་རྩིས་ ལག་བསྟར་ བྱས་པ་ འི་ གནས་ཚུལ་ ལ་ གྲོས་ཞིབ་ བྱེད་ རྒྱུ་ རེད ། གྲོས་ཞིབ་ བྱ་བ་ བཟང་བོ་ ར་ བསྒྲུབ་ ཆེད ། ཉེ་ལམ ། མཚོ་སྔོན་ ཞིང་ཆེན་ དམངས་འཐུས་ ཚོགས་ཆེན་ རྒྱུན་ལས་ ཨུ་ཡོན་ལྷན་ཁང་ གི་ ཀྲུའུ་རིན་ གཞོན་པ་ ཚའོ་ཧུང་ གིས་ ཞིང་ཆེན་ དམངས་འཐུས་ ཚོགས་ཆེན་ ནོར་སྲིད་ དཔལ་འབྱོར་ ཨུ་ཡོན་ལྷན་ཁང་ གི་ ཁོངས་མི་ དང་ ཞིང་ཆེན་ དམངས་འཐུས་ ཚོགས་ཆེན་ རྒྱུན་ལས་ ཨུ་ཡོན་ལྷན་ཁང་ གི་ འཆར་གཞི་ སྔོན་རྩིས་ ཞིབ་བཤེར་ བློ་འདྲི་ ཨུ་ཡོན་ལྷན་ཁང་ གི་ ཁོངས་མི་ ཁྲིད་ ནས ། བྱ་བ་ འི་ སྔོན་ གྱི་ གནས་ཚུལ་ ལ་ རྟོག་ཞིབ་ བྱས ། ཞིན་ཆེན་ ནོར་སྲིད་ ཐིན་ དང་ ། སྡོད་ཁང་ དང་ མཁར་གྲོང་ འཛུགས་སྐྲུན་ ཐིན ། རྒྱལ་ཁོངས་ ཐོན་ཁུངས་ ཐིན ། དམངས་སྲིད་ཐིན་ སོགས་ འབྲེལ་ཡོད་ སྡེ་ཁག་ གིས་ ད་ལོ་ འི་ ཟླ་ དང་པོ་ ནས་ ཟླ་བཅུ་བ་ འི་ བར་ གྱི་ ནོར་སྲིད་ སྔོན་རྩིས་ དང་ སྡེ་ཁག་ གི་ སྔོན་རྩིས་ ལག་བསྟར་ བྱས་པ་ འི་ གནས་ཚུལ་ ཡར་ཞུ་ བྱས་པ་ ར་ ཉན ། བརྟག་དཔྱད་ ཞིབ་འཇུག་ བྱས་པ་ བརྒྱུད ། ད་ལོ་ འི་ ཟླ་ དང་པོ་ ནས་ ཟླ་བཅུ་བ་ འི་ བར་ ཞིང་ཆེན་ ཡོངས་ ཀྱི་ ཡོང་སྒོ་ དང་ འགྲོ་སྒོ་ འི་ སྔོན་རྩིས་ ལག་བསྟར་ བྱས་པ་ ལས་ ཡོང་སྒོ་ ཇེ་ མང་ ལ་ འགྲོ་བཞིན་ ཡོད་ ལ ། འཕར་ཚད་ མུ་མཐུད་ དུ་ བརྟན་བརླིང་ ངང་ གོང་འཕེལ་ དུ་ འགྲོ་བཞིན་ ཡོད ། འགྲོ་སྒོ་ གཏོང་ཚད་ ལྟོས་བཅས་ ཀྱིས་ དོ་མཉམ་ ཡིན ། དཔལ་འབྱོར་ གོང་འཕེལ་ དུ་ གཏོང་རྒྱུ་ ར་ རྒྱབ་སྐྱོར་ བྱེད་པ་ དང་ ། དམངས་ ཀྱི་ འཚོ་བ་ ར་ འགན་སྲུང་ དང་ ལེགས་བཅོས་ བྱེད་པ་ འི་ འགྲོ་སོང་ དོན་འཁྱོལ་ བྱེད་ རྒྱུ་ ནི ། ཀྲུང་དབྱང་ གི་ ཆེད་སྤྱོད་ མ་དངུལ་ འོས་འཚམ་ གྱིས་ གོང་འཕེལ་ དུ་ གཏོང་བ་ འི་ བྱེད་ཕྱོགས་ དང་ མཐུན ། ཚའོ་ཧུང་ གིས་ དཔལ་འབྱོར་ གྱི་ གནས་ཚུལ་ མི་ ལེགས་པ་ འི་ གནོན་ཤུགས་ འོགརྗེས་ཕྱོགས་ ཀྱི་ བྱ་བ་ བཟང་བོ་ ར་ བསྒྲུབ་ ནས ། སང་ལོ་ འི་ བྱ་བ་ ར་ སྔ་མོ་ ནས་ ཇུས་འགོད་ བྱེད་ དགོས་པ་ འི་ རེ་བ་ བཏོན །